Notum sit omnibus cultoribus veritatis, quod Girardus miles de Moliera, dedit sancto Stephano et canonicis Aguninis fontis, terram suam, quæ dicitur ad mansum, ad omnes usus omnesque culturas, laudante domno suo, comite Wichardo, a quo ipsam terram tenebat. Inde testes sunt, Aynardus præpositus ejusdem comitatis, Odo cognatus Aynardi, Mauricius sororius ejus. Et Oliverius miles, Amulfus de Viler villicus Girardi, cum filio suo Garnerio. Hoc donum confirmatum est a supradicto Girardo, coram domno Elerberto Abbate, et canonicis, Bosone et Lamberto prædicto loci Rectore. Confirmationi huic affuerunt testes. Bartholomeus filiaster Gerardi, Teboldus de Figneis, Petrus de Viler, et Malgerius, Vualterius famulus canonicorum, et Arbertus de Ormence. Uxor etiam Girardi confirmavit, apud provencherius. Testes Petro et Theodorico fratre ejus, testes nichilominus sunt hujus dationis et confirmationis, septem libre argente quas Girardo canonici dederunt, in pactum pacis et securitatis.